# โยซูอา คิมมิช
โยซูอา วัลเทอร์ คิมมิช (, ; เกิดเมื่อ 8 กุมภาพันธ์ พ.ศ. 2538) เป็นนักฟุตบอลตำแหน่งกองกลางสัญชาติเยอรมัน ปัจจุบันเล่นให้กับสโมสรฟุตบอลไบเอิร์นมิวนิก และฟุตบอลทีมชาติเยอรมนี

 อาชีพในสโมสร 
 ช่วงต้นถึงชตุทท์การ์ท 
โยซูอา คิมมิชเริ่มเล่นฟุตบอลให้แก่สโมสรเฟาเอ็ฟเบ เบอซิงเงิน (VfB Bösingen) ในเขตเบอซิงเงิน อำเภอร็อทไวล์ (Landkreis Rottweil) ซึ่งเป็นอำเภอบ้านเกิดของเขาในรัฐบาเดิน-เวือร์ทเทิมแบร์ค ประเทศเยอรมนี ต่อมาเมื่ออายุได้ 12 ปี คิมมิชย้ายไปเล่นฟุตบอลที่สโมสรเฟาเอ็ฟเบ ชตุทท์การ์ท แผนกเยาวชนRB Leipzig: Joshua Kimmich (18) über Nationalelf, Vorbild Xavi und Tortillas. André Schmidt, bild.de, 2013-12-07. หลังจากที่คิมมิชผ่านชั้นอายุทุกชั้นแล้ว เขาได้ลงแข่งในรายการบุนเดิสลีกาชุดเยาวชนระดับสูงสุด (รุ่นอายุไม่เกิน 19 ปี) ฤดูกาล 2012-13 ทั้งสิ้น 21 ครั้งRB Leipzig gewinnt Tauziehen um Joshua Kimmich. Julian Koch, liga3-online.de, 2013-07-05 . นอกจากความสำเร็จในด้านฟุตบอลแล้ว ชีวิตการเรียนยังอยู่ในขั้นดีอีกด้วย คิมมิชจบระดับการศึกษาพื้นฐานขั้นสูงสุดของเยอรมนี (Abitur) ด้วยเกรดเฉลี่ย 1.7 ตามระบบการศึกษาเยอรมัน (1 คือดีที่สุด)Musterschüler Joshua Kimmich. Wilfried Sprenger, wn.de, 2015-06-24.

 ไลพ์ซิช 
หลังจากที่คิมมิชได้เป็นหนึ่งในทีมเยาวชนชุดเอของสโมสรเฟาเอ็ฟเบ ชตุทท์การ์ทแล้ว เขาได้เซ็นสัญญาและย้ายไปเล่นให้กับสโมสรแอร์เบ ไลพ์ซิชตั้งแต่ฤดูกาล 2013-14 ซึ่งลงแข่งในรายการลีการะดับ 3 (เมื่อสิ้นฤดูกาลสโมสรได้เลื่อนระดับชั้นขึ้นไปยังบุนเดิสลีการะดับสอง) คิมมิชทำสัญญากับสโมสรเป็นเวลาสองปี และจะต่อไปอีกสองปีโดยอัตโนมัติหากเฟาเอ็ฟเบ ชตุทท์การ์ทไม่ซื้อตัวกลับVfB Stuttgart: Joshua Kimmich wechselt zu RB Leipzig. Stuttgarter Nachrichten. คิมมิชลงเล่นให้กับแอร์เบไลพ์ซิชเป็นฤดูกาลแรกในตำแหน่งของนักฟุตบอลอาวุโส จำนวนทั้งสิ้น 26 ครั้งในลีกา และสามารถทำประตูได้ 1 ครั้ง คิมมิชลงสนามครั้งแรกเมื่อวันที่ 28 กันยายน พ.ศ. 2556 (2013) วันที่ 11 ของรายการ ในการเปลี่ยนตัวกับทีอาโก ร็อกเคินบาค นาทีที่ 55 นัดเปิดบ้านพบกับสโมสร SpVgg อุนเทอร์ฮาคิง ซึ่งได้ผลเสมอ 2:2 คิมมิชทำประตูแรกของเขาในฐานะฟุตบอลอาชีพในนัดที่ไปเยือนสโมสร 1. เอ็ฟเซ ซาร์บรึคเคิน (1. FC Saarbrücken) เมื่อวันที่ 30 พฤศจิกายน พ.ศ. 2556 (วันที่ 18 ของรายการ) และเอาชนะไปด้วยประตู 3:2 หลังจากนั้นเป็นต้นมา เขาถูกจัดให้อยู่ในตำแหน่งเปิดนัดทุก ๆ นัดที่เขาลงเล่น เมื่อสิ้นฤดูกาล สโมสรแอร์เบไลพ์ซิชมีคะแนนมากที่สุดเป็นอันดับสองของตาราง ทำให้คิมมิชและสโมสรเลื่อนระดับขึ้นไปเล่นยังรายการซไวเทอบุนเดิสลีกา ในรายการนี้ คิมมิชได้ลงเล่นครั้งแรกเมื่อวันที่ 10 สิงหาคม พ.ศ. 2557 ซึ่งเป็นวันที่สองของรายการ ในนัดเยือนสโมสรเทเอ็สเฟา 1860 มึนเชิน และเอาชนะไปได้ 3 ประตูต่อ 0

 ไบเอิร์นมิวนิก 
thumb|200px|โยซูอา คิมมิชในปี พ.ศ. 2558 ขณะฝึกซ้อมกับไบเอิร์นมิวนิก
คิมมิชทำสัญญากับสโมสรฟุตบอลไบเอิร์นมิวนิกตั้งแต่ฤดูกาล 2015–16 โดยสัญญาดังกล่าวจะสิ้นสุดในวันที่ 30 มิถุนายน พ.ศ. 2563 ค่าตัวส่วนใหญ่จ่ายให้กับเฟาเอ็ฟเบ ชตุทท์การ์ท เนื่องจากก่อนหน้านี้ชตุทท์การ์ทได้เรียกตัวคิมมิชกลับจากไลพ์ซิชและขายให้กับไบเอิร์นมิวนิกโดยตรงWarum der FC Bayern München Joshua Kimmich unbedingt will ("สาเหตุที่ไบเอิร์นมิวนิกจึงต้องการโยซูอา คิมมิชอย่างไม่มีเงื่อนไข") จาก t-online.de, 28 พฤษภาคม 2558 Joshua Kimmich wechselt zum FC Bayern München ("โยซูอา คิมมิชย้ายไปไบเอิร์นมิวนิก")  โดย vfb.de Bayern holen Kimmich bis 2020 - der VfB kassiert ("บาเยิร์นรับคิมมิชถึง 2020 - ชตุทท์การ์ทรับเงิน") จาก kicker.de, 2 มกราคม 2558  คิมมิชมีพัฒนาการทางด้านกีฬาดีขึ้นมากในไบเอิร์นมิวนิก ในเดือนพฤศจิกายน พ.ศ. 2558 อเล็กซานเดอร์ ซอร์นิเกอร์ หัวหน้าผู้ฝึกสอนของสโมสรชตุทท์การ์ทในขณะนั้นถึงกับออกมากล่าวว่าการให้คิมมิชย้ายสโมสรนั้นเป็น "การตัดสินใจที่ผิดพลาดมหันต์"VfB-Coach Zorniger über Kimmich-Transfer: „Fatale Fehlentscheidung“ ("โค้ชชตุทท์การ์ท ซอร์นิเกอร์เกี่ยวกับการย้ายทีมของคิมมิช "การตัดสินใจที่ผิดพลาดมหันต์""), transfermarkt.de, 9 พฤศจิกายน 2558 

คิมมิชลงแข่งให้ไบเอิร์นมิวนิกครั้งแรกเมื่อวันที่ 9 สิงหาคม พ.ศ. 2558 (2015) ในรายการเดเอ็ฟเบ-โพคาล รอบแรก พบกับเนิททิงเงิน และเอาชนะไปได้ 1:3 เขาลงแข่งในรายการบุนเดิสลีกาครั้งแรกเมื่อวันที่ 12 กันยายน ปีเดียวกัน (วันที่ 4 ของรายการ) ซึ่งไบเอิร์นมิวนิกเปิดบ้านพบกับเอาคส์บวร์ค จากการเปลี่ยนตัวกับฟิลิปป์ ลาห์มในช่วงทดเวลาบาดเจ็บ นัดนั้นบาเยิร์นเอาชนะเอาก์สบูร์กไปได้ 2:1 คิมมิชลงแข่งครั้งแรกในรายการยูฟ่าแชมเปียนส์ลีก เมื่อวันที่ 16 กันยายน ปีเดียวกัน ในนัดที่ไบเอิร์นมิวนิกไปเยือนโอลิมเปียกอส เขาได้ลงในนาทีที่ 76 จากการเปลี่ยนตัวกับชาบี อาลอนโซ ซึ่งบาเยิร์นเอาชนะไปได้ คิมมิชลงเล่นเป็น 11 ตัวจริงครั้งแรกในบุนเดิสลีกาเมื่อวันที่ 19 กันยายน พ.ศ. 2558 ในนัดเยือนสโมสรเอสเฟา ดาร์มชตัดท์ 98 และชนะไปด้วยประตู 3:0 และลงเล่นเป็น 11 ตัวจริงครั้งแรกในยูฟ่าแชมเปียนส์ลีกเมื่อวันที่ 29 กันยายน ปีเดียวกัน ในนัดเปิดบ้านพบกับดีนาโมซาเกร็บ และเอาชนะไปได้ 5:0 วันที่ 7 พฤษภาคม พ.ศ. 2559 เมื่อใกล้สิ้นฤดูกาลบุนเดิสลีกา (วันที่ 33 จาก 34 วันของรายการ) เป็นที่ทราบกันแล้วว่าไบเอิร์นมิวนิกสามารถคว้าแชมป์บุนเดิสลีกาได้อีกสมัย ทำให้คิมมิชได้รับรางวัลนี้เป็นครั้งแรก ต่อมาเมื่อวันที่ 21 พฤษภาคม ปีเดียวกัน ไบเอิร์นมิวนิกพร้อมทั้งคิมมิชก็สามารถเอาชนะโบรุสซีอาดอร์ทมุนท์ในรายการถ้วยเดเอ็ฟเบ-โพคาลซึ่งจัดขึ้นในกรุงเบอร์ลิน คิมมิชได้ลงเป็นผู้เล่น 11 ตัวจริงในนัดดังกล่าวและได้เป็นหนึ่งในผู้ดวลลูกโทษ และยังเอาชนะไปด้วยประตู 4:3 ถือเป็นครั้งแรกของคิมมิชที่ได้รับแชมป์ในรายการใหญ่ของประเทศ 2 รายการในปีเดียว

คิมมิชทำประตูแรกให้กับบาเยิร์นในรายการบุนเดิสลีกา ฤดูกาล 2016–17 เมื่อวันที่ 2 ของรายการในนัดเจอกับสโมสรฟุตบอลชัลเคอ 04 ซึ่งบาเยิร์นชนะไปด้วยประตู 2:0 สี่วันต่อมา เมื่อวันที่ 13 กันยายน พ.ศ. 2559 คิมมิชสามารถทำประตูที่ 3:0 และ 4:0 ในนัดที่บาเยิร์นเปิดบ้านเอาชนะรอสตอฟไปได้ 5:0 ในรายการยูฟ่าแชมเปียนส์ลีก ซึ่งเป็นประตูแรกของเขาในรายการนี้

 อาชีพในทีมชาติ 
thumb|200px|คิมมิชขณะเล่นให้ทีมชาติเยอรมัน
คิมมิชเริ่มอาชีพนักฟุตบอลทีมชาติตั้งแต่ พ.ศ. 2554 ในทีมชาติชุดอายุไม่เกิน 17 ปี ลงแข่งทั้งสิ้น 2 ครั้ง (วันที่ 12 และ 15 พฤศจิกายน ในนัดพบกับอาเซอร์ไบจาน) ต่อมาในปี พ.ศ. 2556 ในชุดอายุไม่เกิน 18 ปี เขาลงแข่งทั้งสิ้น 5 ครั้ง และในชุดอายุไม่เกิน 19 ปี คิมมิชลงแข่งครั้งแรกเมื่อวันที่ 13 พฤศจิกายน พ.ศ. 2556 นัดเจอกับฝรั่งเศสในบายอนและเอาชนะไปได้ 4:3 เขายังเป็นผู้ยิงประตูตีเสมอ 2:2 ในนัดดังกล่าว ซึ่งถือเป็นประตูแรกของเขาในนามทีมชาติอีกด้วย

คิมมิชได้เป็นนักเตะในทีมชาติชุดอายุไม่เกิน 21 ปีและลงแข่งครั้งแรกเมื่อวันที่ 10 และ 14 ตุลาคม พ.ศ. 2557 อยู่ตำแหน่งผู้เล่นสำรอง ในนัดเจอกับยูเครน รอบเพลออฟของรายการฟุตบอลชิงแชมป์แห่งชาติยุโรป รุ่นอายุไม่เกิน 21 ปี ซึ่งจัดขึ้นในเดือนมิถุนายนปีต่อมา

วันที่ 17 พฤษภาคม พ.ศ. 2559 คิมมิชถูกเสนอชื่อเบื้องต้นในฐานะผู้เล่นทีมชาติเยอรมนีชุดใหญ่ในรายการฟุตบอลชิงแชมป์แห่งชาติยุโรป 2016 เป็นครั้งแรกLöws EM-Auswahl ("ตัวเลือกยูโรของเลิฟ"), dfb.de Der erweiterte EM-Kader für die Europameisterschaft in Frankreich 2016 (10. Juni bis 10. Juli) (บันทึกจากวันที่ 21 พฤษภาคม 2559 ในอินเทอร์เน็ตอาร์ไคฟ์), dfb.de, สืบค้นเมื่อ 1 พฤศจิกายน 2559  คิมมิชลงเล่นในฐานะนักฟุตบอลทีมชาติครั้งแรกเมื่อวันที่ 29 พฤษภาคม พ.ศ. 2559 ในนัดอุ่นเครื่องเจอกับทีมชาติสโลวาเกียที่เมืองเอาก์สบูร์ก ซึ่งเยอรมนีแพ้ด้วยประตู 1:3 ในขณะเดียวกันนั้น คิมมิชก็ได้รับเลือกให้ลงเล่นในยูโร 2016 อย่างเป็นทางการDer Kader für die Europameisterschaft in Frankreich 2016 (10. Juni bis 10. Juli) (บันทึกจากวันที่ 21 พฤษภาคม 2559 ในอินเทอร์เน็ตอาร์ไคฟ์), dfb.de, สืบค้นเมื่อ 1 พฤศจิกายน 2559 

คิมมิชลงเล่นในรายการฟุตบอลชิงแชมป์แห่งชาติยุโรป 2016ที่จัดขึ้นในฝรั่งเศส รอบแบ่งกลุ่มนัดที่ 3 เยอรมนีเจอกับไอร์แลนด์เหนือ ซึ่งเป็นนัดที่สองที่คิมมิชลงเล่นในฐานะทีมชาติ เมื่อจบรายการ คิมมิชสอบผ่านในการเป็นกองหลังฟุลแบ็คขวาและถูกยกให้เป็นตำแหน่งหลักแก่เขา นอกจากนี้เขายังถูกเลือกให้เป็นผู้เล่นหนึ่งในทีมแห่งรายการ (Team of the Tournament) ประจำยูโร 2016 อีกด้วย

คิมมิชทำประตูแรกในฐานะทีมชาติเมื่อวันที่ 4 กันยายน พ.ศ. 2559 ในการแข่งขันฟุตบอลโลก 2018 รอบคัดเลือก ซึ่งเขาสามารถทำประตูที่ 2 ในนาทีที่ 45 ในนัดที่เยอรมนีชนะนอร์เวย์ 3:0 ซึ่งจัดขึ้นในกรุงออสโล

 สถิติอาชีพ 
 สโมสร 

สโมสรฤดูกาลลีกเดเอ็ฟเบ-โพคาลยุโรปอื่น ๆรวมดิวิชันลงเล่นประตูลงเล่นประตูลงเล่นประตูลงเล่นประตูลงเล่นประตูแอร์เบ ไลพ์ซิช2013–143. ลีกา26100—002612014–152. บุนเดิสลีกา27220——292รวม53320—00553ไบเอิร์นมิวนิก2015–16บุนเดิสลีกา2304090003602016–17บุนเดิสลีกา2764083104092017–18บุนเดิสลีกา29161114104762018–19บุนเดิสลีกา3426070104822019–20บุนเดิสลีกา33461112105172020–21บุนเดิสลีกา2741071413962021–22บุนเดิสลีกา2832080103932022–23บุนเดิสลีกา3354191104772023–24บุนเดิสลีกา2812011110422รวม26226353821211139042รวมทั้งหมด31528373821211144645

 ทีมชาติ 

ทีมชาติปีลงเล่นประตูเยอรมนี201611120171422018130201910020202020211402022102202381202450รวม876

+ ประตูในนามทีมชาติที่วันที่สนามประตูที่คู่แข่งคะแนนผลการแข่งขัน 1  4 กันยายน 2016  สนามอูลเลอวอล ออสโล นอร์เวย์  7    2–0  3–0  ฟุตบอลโลก 2018 รอบคัดเลือก 2  6 มิถุนายน 2017  Brøndby Stadium Brøndbyvester เดนมาร์ก  14    1–1  1–1  กระชับมิตร 3  5 ตุลาคม 2017  วินด์เซอร์ปาร์ก เบลฟาสต์ ไอร์แลนด์เหนือ  23    3–0  3–1  ฟุตบอลโลก 2018 รอบคัดเลือก 4  4 มิถุนายน 2022  Stadio Renato Dall'Ara โบโลญญา อิตาลี  65   1–1  1–1  ยูฟ่าเนชันส์ลีก ฤดูกาล 2022–23 ลีกเอ 5  14 มิถุนายน 2022  โบรุสซีอา-พาร์ค เมินเชินกลัทบัค เยอรมนี  68  1–0  5–2 6  12 มิถุนายน 2023  เวเซอร์ชตาดีอ็อน เบรเมิน เยอรมนี  77    3–3  3–3   กระชับมิตร

 เกียรติประวัติ 
 สโมสร 
ไบเอิร์นมิวนิก
 บุนเดิสลีกา: 2015–16, 2016–17, 2017–18, 2018–19, 2019–20, 2020–21, 2021–22
 เดเอ็ฟเบ-โพคาล: 2015–16, 2018–19, 2019–20
 เดเอ็ฟเอ็ล-ซูเพอร์คัพ: 2016, 2017, 2018, 2020
 ยูฟ่าแชมเปียนส์ลีก: 2019–20
 ยูฟ่าซูเปอร์คัพ: 2020
 ฟุตบอลชิงแชมป์สโมสรโลก: 2020

 ทีมชาติ  
 ฟุตบอลชิงแชมป์แห่งชาติยุโรป รุ่นอายุไม่เกิน 19 ปี: 2014
 ฟีฟ่าคอนเฟเดอเรชันส์คัพ: 2017

 ส่วนตัว 
 ทีมยอดเยี่ยมในฟุตบอลชิงแชมป์แห่งชาติยุโรป: 2016
 ผู้เล่นทีมชาติเยอรมนียอดเยี่ยมประจำปี: 2017
 ยูฟ่าแชมเปียนส์ลีก – ผู้เล่นยอดเยี่ยมประจำฤดูกาล: 2017–18, 2019–20
 ยูฟ่าแชมเปียนส์ลีก – กองหลังยอดเยี่ยมประจำฤดูกาล: 2019–20
 ทีมแห่งปีของยูฟ่า: 2020
 ทีมประจำฤดูกาลของบุนเดิสลีกา: 2017–18, 2018–19, 2019–20, 2020–21
 ประตูยอดเยี่ยมประจำเดือนของบุนเดิสลีกา: พฤษภาคม 2020, กันยายน 2020